
Непредставяне на възражения срещу делегиран акт: споразумение за свободна търговия между ЕС и Нова Зеландия

[bookmark: Sujet][bookmark: References]Решение на Европейския парламент да не се представят възражения срещу делегирания регламент на Комисията от 13 март 2024 г. за изменение на Делегиран регламент (ЕС) 2020/760 на Комисията по отношение на някои разпоредби във връзка със Споразумението за свободна търговия между Европейския съюз и Нова Зеландия и заличаването на остарелите разпоредби по отношение на тарифната квота за износ на мляко на прах (C(2024)01499 – 2024/2677(DEA))
[bookmark: TextBodyBegin]Европейският парламент,
–	като взе предвид делегирания регламент на Комисията (C(2024)01499),
–	като взе предвид писмото на Комисията от 13 март 2024 г., с което последната отправя искане към Европейския парламент да заяви, че няма да представя възражения срещу делегирания регламент,
–	като взе предвид писмото от 19 март 2024 г. на комисията по земеделие и развитие на селските райони до председателя на Съвета на председателите на комисии,
–	като взе предвид член 290 от Договора за функционирането на Европейския съюз,
–	като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007[footnoteRef:1], и по-специално член 186 и член 227, параграф 5 от него,  [1:  	ОВ L 347, 20.12.2013 г., стр. 671.] 

–	като взе предвид член 111, параграф 6 от своя Правилник за дейността,
–	като взе предвид препоръката за решение на комисията по земеделие и развитие на селските райони,
–	като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 11 април 2024 г.,
А.	като има предвид, че процедурните стъпки на Съюза за прилагане на Споразумението за свободна търговия между Европейския съюз и Нова Зеландия („споразумението“) приключиха с публикуването на Решение (ЕС) 2024/244[footnoteRef:2] на Съвета в Официален вестник на Европейския съюз на 28 февруари 2024 г.; [2:  	Решение (ЕС) 2024/244 на Съвета от 27 ноември 2023 г. относно сключването, от името на Съюза, на Споразумението за свободна търговия между Европейския съюз и Нова Зеландия (ОВ L 244, 28.2.2024 г., стр. 1).] 

Б.	като има предвид, че според последната информация, получена от Нова Зеландия, необходимото законодателство за прилагане на споразумението вероятно е щяло да бъде прието до края на март 2024 г., което ще позволи споразумението да влезе в сила на 1 май 2024 г.;
В.	като има предвид, че споразумението въвежда няколко нови тарифни квоти и променя някои съществуващи специфични за всяка държава тарифни квоти на СТО за продукти с произход от Нова Зеландия, наред с другото;
Г.	като има предвид, че тези промени ще бъдат отразени в Делегиран регламент (ЕС) 2020/760[footnoteRef:3] на Комисията, който допълва Регламент (ЕС) № 1308/2013 по отношение на правилата за управление на обвързаните с лицензии тарифни квоти за внос и износ на селскостопански продукти; [3:  	Делегиран регламент (ЕС) 2020/760 на Комисията от 17 декември 2019 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за управление на обвързаните с лицензии тарифни квоти за внос и за износ и за допълнение на Регламент (ЕС) № 1306/2013 на Европейския парламент и на Съвета по отношение на внасянето на обезпечения при управлението на тарифните квоти (ОВ L 185, 12.6.2020 г., стр. 1).] 

Д.	като има предвид, че поради това Делегиран регламент (ЕС) 2020/760 следва да бъде изменен до датата на влизане в сила на споразумението;
1.	заявява, че не възразява срещу делегирания регламент;
[bookmark: TextBodyEnd][bookmark: _GoBack]2.	възлага на своя председател да предаде настоящото решение на Съвета и на Комисията.

